กินบุญเก่า ฮัลล์ พ่ายดาร์บี 0-2 แต่เข้าชิงตั๋วขึ้นพรีเมียร์ฯ
เดอะ ไทเกอร์ส ฮัลล์ ซิตี้ เปิดบ้านพ่าย แกะเขาเหล็ก ดาร์บี เคาน์ตี ไป 0-2 แต่สกอร์รวม 2 นัด ฮัลล์ ซิตี้ ชนะด้วยประตูรวม 3-2 ผ่านเข้ารอบชิงตั๋วเลื่อนชั้นสู่พรีเมียร์ลีก ไปเจอกับ เชฟฟิลด์ เวนส์เดย์ ในวันที่ 28 พ.ค. นี้ ที่สนามเวมบลีย์,การแข่งขันฟุตบอลเดอะแชมเปียนชิพ อังกฤษ เพลย์ออฟ รอบรองชนะเลิศ นัดสอง เมื่อคืนวันอังคารที่ 17 พ.ค. เดอะ ไทเกอร์ส ฮัลล์ ซิตี้ เปิดสนาม คิงส์ตัน คอมมูนิเคชันส์ สเตเดียม รับการมาเยือนของ แกะเขาเหล็ก ดาร์บี เคาน์ตี โดยเกมนัดแรกเป็น ฮัลล์ ซิตี้ ที่บุกไปเอาชนะมาได้ก่อน 3-0,เปิดฉากครึ่งแรกมาถึงนาทีที่ 7 ดาร์บี ได้ประตูขึ้นนำ 1-0 จากจังหวะที่ ไซรัส คริสตี เปิดบอลเข้ากรอบเขตโทษมาที่เสาไกล คริส มาร์ติน โหม่งตั้งมาหน้าประตู จอห์นนี รัสเซลล์ โหม่งจังหวะแรกไปติดบล็อก แต่ก็ยิงซ้ำอีกทีคราวนี้ไม่พลาด,จากนั้น นาทีที่ 36 ดาร์บี นำห่าง 2-0 จากจังหวะที่ มาร์คุส โอลส์สัน เปิดบอลจากฝั่งซ้ายเข้าเขตโทษ และเป็น แอนดรูว์ โรเบิร์ตสัน กองหลังของฮัลล์ สกัดบอลเข้าประตูตัวเองไป ก่อนจะจบครึ่งแรกไปด้วยสกอร์นี้,กลับมาเล่นต่อครึ่งหลัง ดาร์บี เดินหน้าบุกเข้าใส่ฮัลล์อย่างต่อเนื่อง และในนาทีที่ 71 ดาร์บี น่าได้ประตูที่สามสุดๆ จากจังหวะที่ คริส มาร์ติน ปั่นโค้งจากนอกกรอบ บอลพุ่งจะเสียบมุมอยู่แล้ว แต่ เอลดิน ยาคูโปวิช นายด่านของฮัลล์ พุ่งปัดออกไปได้,ช่วงเวลาที่เหลือทั้งสองทีมทำอะไรกันเพิ่มไม่ได้จบเกม ฮัลล์ ซิตี้ แพ้ ดาร์บี เคาน์ตี ไป 0-2 แต่สกอร์รวม 2 นัด ฮัลล์ ซิตี้ ผ่านเข้ารอบชิงชนะเลิศเพื่อลุ้นชิงตั๋วสู่พรีเมียร์ลีก ด้วยสกอร์รวม 2 นัด 3-2 โดยในรอบชิงชนะเลิศ ฮัลล์ จะเจอกับ เชฟฟิลด์ ยูไนเต็ด ที่สนามเวมบลีย์ ในวันที่ 28 พ.ค. นี้
เดอะ ไทเกอร์ส ฮัลล์ ซิตี้ เปิดบ้านพ่าย แกะเขาเหล็ก ดาร์บี เคาน์ตี ไป 0-2 แต่สกอร์รวม 2 นัด ฮัลล์ ซิตี้ ชนะด้วยประตูรวม 3-2 ผ่านเข้ารอบชิงตั๋วเลื่อนชั้นสู่พรีเมียร์ลีก ไปเจอกับ เชฟฟิลด์ เวนส์เดย์ 28 พ.ค. นี้
ฮัลล์ ซิตี้,ดาร์บี เคาน์ตี,ผลบอล,ข่าวกีฬา,ข่าว,ไทยรัฐออนไลน์